ai4bharat/Pralekha huggingface dataset:
വാണിജ്യ വ്യവസായ മന്ത്രാലയം
"ഗവൺമെന്റ് ഇ-മാർക്കറ്റ്പ്ലേസിലെ  ഒത്തുകളികൾക്കും രഹസ്യധാരണകൾക്കുമെതിരെ ജാഗ്രത പുലർത്തുക" - ശ്രീ പീയൂഷ് ഗോയൽ
ന്യൂഡൽഹി, നവംബർ 03, 2021
GeM-ലെ ഒത്തുകളികൾക്കും രഹസ്യധാരണകൾക്കുമെതിരെ ജാഗ്രത പുലർത്തണമെന്ന് ഇന്ന് ഗവൺമെന്റ് ഇ-മാർക്കറ്റ്പ്ലേസിന്റെ  പ്രവർത്തനം അവലോകനം ചെയ്യവേ, വാണിജ്യ-വ്യവസായ മന്ത്രി ശ്രീ പീയൂഷ് ഗോയൽ പറഞ്ഞു. GeM-നെ കൂടുതൽ ചെലവ് കുറഞ്ഞ സംവിധാനമാക്കാനും ഇടപാടുകൾ വർദ്ധിപ്പിക്കാനും ശ്രീ പിയൂഷ് ഗോയൽ, ഉദ്യോഗസ്ഥരോട് ആവശ്യപ്പെട്ടു.
GeM സംവിധാനത്തിൽ കൂടുതൽ സുതാര്യത കൊണ്ടുവരണമെന്ന് മന്ത്രി നിർദ്ദേശിച്ചു. GeM-മായി ബന്ധപ്പെട്ട സാങ്കേതികവും സാമ്പത്തികവുമായ വശങ്ങൾ സദാ ശക്തമായി നിലകൊള്ളുന്നുവെന്ന് ഉറപ്പാക്കാൻ പ്രവർത്തനങ്ങൾ പതിവായി ഓഡിറ്റ് ചെയ്യണമെന്നും അദ്ദേഹം പറഞ്ഞു.
ബിസിനസ്സ് സൗഹൃദ അന്തരീക്ഷം കൂടുതൽ പ്രോത്സാഹിപ്പിക്കുന്നതിന് GeM-നെ കൂടുതൽ ഉപയോക്തൃ-വാണിജ്യ സൗഹൃദമാക്കാൻ മന്ത്രി ഉദ്യോഗസ്ഥരോട് ആവശ്യപ്പെട്ടു. കൂടുതൽ വ്യാപാരികളെ GeM പോർട്ടലിലേക്ക് ആകർഷിക്കുന്നതിന്, ഇടപാടുമായി ബന്ധപ്പെട്ട നിരക്കുകൾ ഗണ്യമായി കുറയ്ക്കാനും പരിധി നിശ്ചയിക്കാനും അദ്ദേഹം ഉദ്യോഗസ്ഥർക്ക് നിർദ്ദേശം നൽകി.
നിർമ്മിതബുദ്ധി  പ്രയോജനപ്പെടുത്തി സംവിധാനം കൂടുതൽ ലളിതമാക്കാനും GeM ടീമിനോട് മന്ത്രി ആവശ്യപ്പെട്ടു. വാങ്ങുന്നവരെയും വിൽപ്പനക്കാരെയും ഇടപാടുകൾക്കായി ഒരുമിച്ച് കൊണ്ടുവരാൻ നിർമ്മിതബുദ്ധി പ്രയോജനപ്പെടുത്താവുന്നതാണ്. നിർമ്മിതബുദ്ധിയുടെ ഉപയോഗം ബിസിനസ്സ് സംബന്ധമായ പിഴവുകൾക്കെതിരെ ജാഗരൂഗമായി പ്രവർത്തിക്കും.
GeM-നെ ഇന്ത്യൻ റെയിൽവേയുടെ ഇ-പ്രൊക്യുർമെന്റ് സിസ്റ്റവുമായി  സംയോജിപ്പിക്കുന്നതിനുള്ള പരീക്ഷണാടിസ്ഥാനത്തിലുള്ള പദ്ധതി അടുത്ത മാസത്തോടെ ആരംഭിക്കും. GeM-നെ ഇന്ത്യ പോസ്റ്റും പഞ്ചായത്തി രാജ് മന്ത്രാലയവുമായി സംയോജിപ്പിക്കുന്ന പ്രക്രിയ പുരോഗമിക്കുകയാണ്.
കേന്ദ്ര-സംസ്ഥാന സർക്കാർ സ്ഥാപനങ്ങൾക്ക് വേണ്ട സാധനങ്ങളും സേവനങ്ങളും വാങ്ങുന്നതിനായി കേന്ദ്ര വാണിജ്യ വകുപ്പിന്റെ കീഴിൽ 100% സർക്കാർ ഉടമസ്ഥതയിൽ സജ്ജീകരിച്ച കമ്പനിയാണ് GeM.
2016 ആഗസ്ത് 9-ന് ആരംഭിച്ചതിനുശേഷം, GeM-വഴിയുള്ള ഓർഡറുകളുടെ മൂല്യം 90 മടങ്ങ് വർദ്ധിച്ചു - 2016-17 സാമ്പത്തിക വർഷത്തിൽ 422 കോടി രൂപയായിരുന്നത് കഴിഞ്ഞ സാമ്പത്തിക വർഷം 38,620 കോടി രൂപയായാണ് വർദ്ധിച്ചത്. മൊത്തം ഓർഡറിന്റെ 56.7% വിഹിതവും സൂക്ഷ്മ ചെറുകിട ഇടത്തരം സംരംഭങ്ങളുടേതാണ് . വാങ്ങുന്നതിനായി 55,400-ലധികം പേരും വിൽപ്പനക്കായി 30,66,400 പേരും GeM-ൽ പ്രവേശിച്ചു.16,456 ഉത്പന്നങ്ങളിലും 206 സേവനങ്ങളും പോർട്ടൽ വഴി ഇപ്പോൾ ലഭ്യമാക്കുന്നു.
2021-ലെ CIPS എക്സലൻസ് ഇൻ പ്രൊക്യുർമെന്റ് അവാർഡിൽ "ഡിജിറ്റൽ സാങ്കേതികവിദ്യയുടെ മികച്ച ഉപയോഗത്തിനുള്ള" വിഭാഗത്തിൽ GeM പോർട്ടലിനെ അടുത്തിടെ വിജയിയായി പ്രഖ്യാപിച്ചിരുന്നു.
RRTN/SKY
(Visitor Counter : 107
പ്രധാനമന്ത്രിയുടെ ഓഫീസ്
കേന്ദ്ര മന്ത്രി ശ്രീ. അനന്ത് കുമാറിന്റ നിര്യാണത്തില് പ്രധാനമന്ത്രിയുടെ അനുശോചനം
കേന്ദ്ര മന്ത്രി ശ്രീ. അനന്ത് കുമാറിന്റ നിര്യാണത്തില് പ്രധാനമന്ത്രി ശ്രീ. നരേന്ദ്ര മോദി അനുശോചനം രേഖപ്പെടുത്തി.
പ്രധാനമന്ത്രി പറഞ്ഞു, 'എന്റെവിലപ്പെട്ടസുഹൃത്തും, സഹപ്രവര്ത്തകനുമായ ശ്രീ. അനന്ത് കുമാര്ജിയുടെദേഹവിയോഗത്തില്അങ്ങേയറ്റംദുഖിക്കുന്നു. ചെറുപ്രായത്തില് പൊതുരംഗത്തേയ്ക്ക്കടന്നുവന്ന്, അങ്ങേയറ്റംസഹാനുഭൂതിയോടും, ശുഷ്കാന്തിയോടുംസമൂഹത്തെ സേവിച്ച അസാമാന്യനായഒരു നേതാവായിരുന്നുഅദ്ദേഹം. തന്റെസദ്പ്രവൃത്തികളുടെ പേരില്അദ്ദേഹംഎക്കാലവും ഓര്മ്മിക്കപ്പെടും.
അദ്ദേഹത്തിന്റെ ഭാര്യതേജ്വസിനിജിയോട് ഞാന് സംസാരിക്കുകയും ശ്രീ. അനന്ത് കുമാര്ജിയുടെ നിര്യാണത്തില് അനുശോചനം അറിയിക്കുകയുംചെയ്തു. ദുഖം നിറഞ്ഞ ഈ വേളയില്അദ്ദേഹത്തിന്റെകുടുംബത്തോടും, സുഹൃത്തുകളോടും, അനുയായികളോടുമൊപ്പമാണ്എന്റെചിന്തകള്. ഓംശാന്തി'.
(ND/MRD
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 28,204 പേർക്ക്; കഴിഞ്ഞ 147 ദിവസത്തിൽ ഏറ്റവും കുറവ്
രാജ്യത്ത് നിലവിൽ ചികിത്സയിലുള്ളവർ 3,88,508; കഴിഞ്ഞ 139 ദിവസത്തിൽ ഏറ്റവും കുറവ്
ചികിത്സയിലുള്ളത് ആകെ രോഗബാധിതരുടെ 1.21 ശതമാനം; മാർച്ച് 2020ന് ശേഷം ഏറ്റവും കുറവ്
രോഗമുക്തി നിരക്ക് 97.45%; ഇതുവരെ ഉള്ളതിൽ ഏറ്റവും കൂടിയ നിരക്ക്
രാജ്യത്താകമാനം ഇതുവരെ 3,11,80,968 പേർ രോഗമുക്തരായി
കഴിഞ്ഞ 24 മണിക്കൂറിനിടെ 41,511 പേർ സുഖം പ്രാപിച്ചു
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 51.45 കോടി ഡോസ് വാക്സിൻ
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെയായി തുടരുന്നു; നിലവിൽ ഇത് 2.36 ശതമാനമാണ്
പ്രതിദിന രോഗസ്ഥിരീകരണ നിരക്ക് 1.87%; കഴിഞ്ഞ 15 ദിവസങ്ങളായി മൂന്ന് ശതമാനത്തിൽ താഴെ
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 48.32 കോടി പരിശോധനകൾ.
(Visitor Counter : 132
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി : ഏപ്രിൽ 18 , 2023
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 749 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 749 പേർ
സജീവ കേസുകൾ ഇപ്പോൾ0.14% ആണ്
രോഗമുക്തി നിരക്ക് ഇപ്പോൾ 98.68% ആണ്
കഴിഞ്ഞ 24 മണിക്കൂറിനിടെ 6,702 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,42,42,474 ആയി
കഴിഞ്ഞ 24 മണിക്കൂറിൽ 7,633 പുതിയ കേസുകൾ റിപ്പോർട്ട് ചെയ്തു
പ്രതിദിന രോഗസ്ഥിരീകരണ നിരക്ക് 3.62%
പ്രതിവാര രോഗസ്ഥിരീകരണനിരക്ക് 5.04 %
ആകെ നടത്തിയത് 92.43 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 2,11,029 പരിശോധനകൾ.
ND
(Visitor Counter : 54
ധനകാര്യ മന്ത്രാലയം
ആരോഗ്യ-വിദ്യാഭ്യാസ സെസ് വ്യാപാര ചെലവായി അനുവദിക്കില്ല
ഗവണ്മെന്റിന്റെ പ്രത്യേക ക്ഷേമ പരിപാടികള്ക്ക് ധനസഹായം നല്കുന്നതിന് നികുതിദായകന് മുകളില് അധിക സര്ചാര്ജ് ആയാണ് ആരോഗ്യ-വിദ്യാഭ്യാസ സെസ് ചുമത്തുന്നത്
ആരോഗ്യ-വിദ്യാഭ്യാസ സെസ് ബിസിനസ് ചെലവായി അനുവദിക്കില്ല. ഇന്ന് പാര്ലമെന്റില് കേന്ദ്ര ബജറ്റ് അവതരിപ്പിക്കുന്നതിനിടെ കേന്ദ്ര ധനമന്ത്രി ശ്രീമതി നിര്മ്മല സീതാരാമനാണ് ഇക്കാര്യം വ്യക്തമാക്കിയത്.
വ്യാപാര വരുമാനം കണക്കാക്കുന്നതിനുള്ള അനുവദനീയമായ ചെലവല്ല ആദായനികുതിയെന്നും കേന്ദ്ര ധനമന്ത്രി പറഞ്ഞു. ഇതില് നികുതിയും സര്ചാര്ജുകളും ഉള്പ്പെടുന്നുണ്ട്.
ഗവണ്മെന്റിന്റെ പ്രത്യേക ക്ഷേമ പരിപാടികള്ക്ക് ധനസഹായം നല്കുന്നതിന് നികുതിദായകര്ക്ക് മേല് അധിക സര്ചാര്ജ് എന്ന നിലയിലാണ് ആരോഗ്യ, വിദ്യാഭ്യാസ സെസ് ചുമത്തുന്നത്, അവര് വിശദീകരിച്ചു. ചില കോടതികള് ആരോഗ്യ-വിദ്യാഭ്യാസ സെസ് ബിസിനസ്സ് ചെലവായി അനുവദിച്ചിട്ടുണ്ട്, ഇത് നിയമനിര്മ്മാണ ഉദ്ദേശ്യത്തിന് വിരുദ്ധമാണ്, വരുമാനത്തിനും ലാഭത്തിനും മേലുള്ള ഒരു സര്ചാര്ജും സെസും ബിസിനസ്സ് ചെലവായി അനുവദിക്കാനാവില്ലെന്ന് കേന്ദ്ര ധനമന്ത്രി ആവര്ത്തിച്ചു വ്യക്തമാക്കി.
ND
വിദ്യാഭ്യാസ മന്ത്രാലയം
പെണ്കുട്ടികളുടെസ്വയം പ്രതിരോധ പരിശീലനത്തിന് 170426 സ്കൂളുകള്ക്ക് അനുമതി
വിദ്യാലയങ്ങള്ക്ക്അകത്തും, പുറത്തും പെണ്കുട്ടികളുടെസുരക്ഷ ഉറപ്പാക്കുന്നതിന് രാഷ്ട്രീയ മാധ്യമിക്ശിക്ഷാ അഭിയാന്  പദ്ധതി പ്രകാരംസ്വയം പ്രതിരോധ പരിശീലനത്തിന് കഴിഞ്ഞ മൂന്ന്വര്ഷത്തിനിടെ 170426 സ്കൂളുകള്ക്ക് അനുമതിനല്കിയിട്ടുണ്ട്. എട്ടാം ക്ലാസ്സ്മുതല് 12-ാം ക്ലാസ്സ്വരെയുള്ള പെണ്കുട്ടികള്ക്ക്സ്വയം പ്രതിരോധ പരിശീലനം നല്കുന്നതിന് സ്കൂള്ഒന്നിന് 9,000 രൂപ വീതം നല്കും.
കഴിഞ്ഞ മൂന്ന്വര്ഷത്തിനിടെ 9 മുതല് 12 വരെയുള്ള ക്ലാസ്സുകളിലെ പെണ്കുട്ടികള്ക്ക്സ്വയം പ്രതിരോധ പരിശീലനത്തിന് അനുമതി നല്കിയസ്കൂളുകളുടെവിശദാംശങ്ങള്ചുവടെ :
വര്ഷം അനുമതി നല്കിയസ്കൂളുകളുടെഎണ്ണം അനുവദിച്ച തുക 
2015-16 49517 4062.02
2016-17 57500 4880.75
2017-18 63409 5580.81
കേന്ദ്ര മാനവശേഷിവികസന സഹമന്ത്രി ശ്രീ. ഉപേന്ദ്ര കുശ്വാഹരാജ്യസഭയില്രേഖാമൂലം നല്കിയമറുപടിയില്അറിയിച്ചതാണിത്.
(ND/MRD
പ്രധാനമന്ത്രിയുടെ ഓഫീസ്
അന്താരാഷ്ട്ര സൗരോർജ്ജ സഖ്യത്തിലേക്ക് അമേരിക്കയെ പ്രധാനമന്ത്രി സ്വാഗതം ചെയ്തു
പ്രധാനമന്ത്രി ശ്രീ നരേന്ദ്ര മോദി അന്താരാഷ്ട്ര സൗരോർജ്ജ സഖ്യത്തിലേക്ക് അമേരിക്കയെ സ്വാഗതം ചെയ്തു. ഈ നടപടിക്ക് അമേരിക്കൻ പ്രസിഡന്റ് ജോ ബൈഡനും ശ്രീ. മോദി നന്ദി പറഞ്ഞു.
കാലാവസ്ഥാ പ്രത്യേക പ്രസിഡൻഷ്യൽ പ്രതിനിധി ശ്രീ ജോൺ കെറിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു:
("അത്ഭുതകരമായ വാർത്ത! അമേരിക്കൻ പ്രസിഡന്റ് ജോ ബൈഡന് ഞാൻ നന്ദി പറയുന്നു, അന്താരാഷ്ട്ര സൗരോർജ്ജ സഖ്യത്തിലേയ്ക്ക് യുഎസ്എയെ പൂർണ്ണഹൃദയത്തോടെ സ്വാഗതം ചെയ്യുന്നു. ഇത് സുസ്ഥിരമായ ഒരു ഭൂമിക്കായി സൗരോർജ്ജം ഉപയോഗപ്പെടുത്തുന്നതിനുള്ള നമ്മുടെ പങ്കിട്ട അന്വേഷണം സഖ്യത്തെ കൂടുതൽ ശക്തിപ്പെടുത്തും."
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
എൻഎഫ്എസ്എ / പിഎം-ജികെഎവൈ III ഭക്ഷ്യധാന്യങ്ങളുടെ സുരക്ഷിതവും സമയബന്ധിതവുമായ വിതരണം ഉറപ്പാക്കുന്നതിന്, ന്യായ വില കടകൾ കൂടുതൽ സമയം, കഴിയുമെങ്കിൽ ആഴ്ചയിലെ എല്ലാ ദിവസവും തുറന്നിരിക്കാൻ സംസ്ഥാനങ്ങൾ / കേന്ദ്രഭരണ പ്രദേശങ്ങളോട് ആവശ്യപ്പെട്ടു.
ലോക്ഡൌൺ ഏർപ്പെടുത്തിയതിനെ തുടർന്ന് ചില സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ ന്യായ വില കടകളുടെ  പ്രവർത്തന സമയം ചുരുക്കാൻ ഇടയുള്ളതിനാൽ, 2021 മെയ് 15 ന് ഇത് സംബന്ധിച്ച് എല്ലാ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും, ഭക്ഷ്യ-പൊതുവിതരണ വകുപ്പ് മാർഗ്ഗനിർദ്ദേശം നൽകി. ന്യായ വിലക്കടകൾ, കഴിയുമെങ്കിൽ മാസത്തിലെ എല്ലാ ദിവസങ്ങളിലും തുറക്കാനും, കൂടാതെ പിഎംജികെഎവൈ III, എൻഎഫ്എസ്എ ഭക്ഷ്യധാന്യങ്ങൾ എന്നിവ ഗുണഭോക്താക്കൾക്ക് തടസ്സമില്ലാതെ ദിവസം മുഴുവൻ, പല സമയങ്ങളിലായി വിതരണം ചെയ്യാനും നിർദേശിച്ചിരിക്കുന്നു. ഇത് സുഗമമാക്കുന്നതിന്, സാധാരണ വ്യാപാര കേന്ദ്രങ്ങൾ തുറക്കുന്നതിന്റെ നിയന്ത്രിത സമയത്തു നിന്ന്, ന്യായ വില കടകളെ ഒഴിവാക്കിയിട്ടുണ്ടെന്ന് ഉറപ്പാക്കാൻ സംസ്ഥാനങ്ങൾ/കേന്ദ്രഭരണപ്രദേശങ്ങളോട് അഭ്യർത്ഥിച്ചിട്ടുണ്ട്.
മേൽപ്പറഞ്ഞ നടപടി, കോവിഡ്-19 പ്രോട്ടോക്കോളുകൾ പാലിച്ചുകൊണ്ട് പിഎംജികെഎവൈ III, എൻഎഫ്എസ്എ എന്നിവയ്ക്ക് കീഴിലുള്ള ഭക്ഷ്യധാന്യങ്ങൾ എല്ലാ എൻഎഫ്എസ്എ ഗുണഭോക്താക്കൾക്കും സുരക്ഷിതവും സമയബന്ധിതവുമായ രീതിയിൽ സംസ്ഥാനങ്ങൾ/കേന്ദ്രഭരണ പ്രദേശങ്ങൾ ലഭ്യമാക്കുമെന്ന് ഉറപ്പാക്കും. ഗുണഭോക്താക്കൾക്ക് ബുദ്ധിമുട്ടുകൾ വരുത്താതെ ഭക്ഷ്യധാന്യങ്ങൾ യഥാസമയം ന്യായവില കടകളിൽ വിതരണം ചെയ്യുന്നതിന് ആവശ്യമായ നടപടികൾ കൈക്കൊള്ളാനും ഇക്കാര്യത്തിൽ സ്വീകരിച്ച നടപടികൾക്ക് വ്യാപകമായ പ്രചാരണം നൽകാനും എല്ലാ സംസ്ഥാനങ്ങളോടും/കേന്ദ്രഭരണപ്രദേശങ്ങളോടും അഭ്യർത്ഥിച്ചിട്ടുണ്ട്.
Click here for Advisory
പെട്രോളിയം, പ്രകൃതി വാതക മന്ത്രാലയം
ഇന്ത്യയുടെ ഉജ്ജ്വല യോജന നടത്തിപ്പ് പരിചയം, ബംഗ്ലാദേശിൽ സാമൂഹികമാറ്റങ്ങൾക്ക് കരുത്ത് പകരുമെന്ന് പെട്രോളിയം മന്ത്രി ശ്രീ ധർമ്മേന്ദ്ര പ്രധാൻ
ബംഗ്ലാദേശ് അടക്കമുള്ള വിദേശരാജ്യങ്ങളുമായുള്ളവ്യാപാരം വർദ്ധിപ്പിക്കുന്നത് ലക്ഷ്യമിട്ടുള്ള സംയുക്തസംരംഭത്തിനു ഇന്ത്യൻ ഓയിലിന്റെ ദുബൈ ആസ്ഥാന ശാഖയായ IOC മിഡിൽ ഈസ്റ് FZE ഉം, ബെക്സിംകോ ഗ്രൂപ്പിന് കീഴിലുള്ള RR ഹോൾഡിങ്സ് ലിമിറ്റഡും തമ്മിൽ ധാരണയായി. ഇന്നലെ നടന്ന ചടങ്ങിൽ ഇത് സംബന്ധിച്ച കരാർ ഒപ്പുവയ്ക്കപ്പെട്ടു. കേന്ദ്ര പെട്രോളിയം പ്രകൃതിവാതക, സ്റ്റീൽ മന്ത്രി ശ്രീ ധർമ്മേന്ദ്ര പ്രധാൻ ബംഗ്ലാദേശ് പ്രധാനമന്ത്രിയുടെ ഉപദേശകൻ ശ്രീ സൽമാൻ ഫസ്ലുർ റഹ്മാൻ, വൈദ്യുതി-ഊർജം-ധാതുവിഭവങ്ങൾ എന്നിവയുടെ ചുമതലയുള്ള ബംഗ്ലാദേശ് മന്ത്രി ശ്രീ നസ്രുൾ ഹമീദ് എന്നിവരുടെ സാന്നിധ്യത്തിലായിരുന്നു ചടങ്ങ്.
ഇന്ത്യയും ബംഗ്ലദേശും തമ്മിൽ ദീർഘനാളായി പിൻതുടരുന്ന ഊഷ്മളബന്ധം ശ്രീ പ്രധാൻ ചടങ്ങിൽ അനുസ്മരിച്ചു. "അയൽപക്കം ആദ്യം" നയത്തിന്റെ ഭാഗമായി ബംഗ്ലാദേശുമായി ഒരു "എനർജി ബ്രിഡ്ജ് " നിർമ്മിക്കാനുള്ള പ്രധാനമന്ത്രി ശ്രീ നരേന്ദ്രമോദിയുടെ വീക്ഷണത്തിന്റെ ഭാഗമാണ് ഈ സംയുക്ത നീക്കമെന്നും അദ്ദേഹം അഭിപ്രായപ്പെട്ടു.
സംയുക്ത സംരഭ കരാറിനെപ്പറ്റി സംസാരിക്കവെ, പ്രധാൻമന്ത്രി ഉജ്ജ്വല യോജനയിലൂടെ ഇന്ത്യയുടെ ഗ്രാമീണ മേഖലകളിൽ എല്പിജി വിജയകരമായി ലഭ്യമാക്കിയ ഇന്ത്യൻ ഓയിലിന്, ഈ മേഖലയിലുള്ള പരിചയസമ്പത്ത് ബംഗ്ലാദേശിലെ എല്പിജി ഉപയോഗം വർധിപ്പിക്കാൻ സഹായകരമാകുമെന്ന് ശ്രീ പ്രധാൻ വിശ്വാസം പ്രകടിപ്പിച്ചു. ശുദ്ധമായ പാചക ഇന്ധന ലഭ്യത വര്ധിക്കുന്നതിലൂടെ ബംഗ്ലാദേശിൽ സാമൂഹിക-സാമ്പത്തിക മാറ്റങ്ങൾക്കും ഈ സംരംഭം ഊർജം പകരുമെന്നും അദ്ദേഹം കൂട്ടിച്ചേർത്തു.
ഇന്ത്യയ്ക്കും ബംഗ്ലാദേശിനുമിടയിലെ, മാറ്റങ്ങൾ ഉൾകൊള്ളാൻ കഴിയുന്നതും, ദീർഘനാൾ നീണ്ടുനില്കുന്നതുമായ സൗഹൃദത്തിന്റെ തെളിവാണ് ഈ കരാറെന്ന് ശ്രീ സൽമാൻ ഫസ്ലുർ റഹ്മാൻ അഭിപ്രായപ്പെട്ടു.
പ്രധാനമന്ത്രിയുടെ ഓഫീസ്
ഗുജറാത്തിലെ മുതിർന്ന പൗരന്മാർക്കുള്ള കായിക പ്രവർത്തനങ്ങളെ പ്രധാനമന്ത്രി അഭിനന്ദിച്ചു
ഗുജറാത്തിലെ മുതിർന്ന പൗരൻമാരായ സ്ത്രീകൾക്കായി പ്രത്യേകം സംഘടിപ്പിച്ച കായിക പ്രവർത്തനങ്ങളുടെ അതുല്യമായ സംരംഭത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഗുജറാത്തിലെ മുതിർന്ന പൗരന്മാർക്ക് വേണ്ടിയുള്ള ഈ അതുല്യമായ സംരംഭത്തെക്കുറിച്ച് ഗുജറാത്ത് സഹമന്ത്രി ശ്രീ ഹർഷ് സംഘവിയുടെ ട്വീറ്റ് ത്രെഡുകൾക്ക് മറുപടിയായി പ്രധാനമന്ത്രി ട്വീറ്റ് ചെയ്തു;
"സ്തുത്യർഹം "
പ്രധാനമന്ത്രിയുടെ ഓഫീസ്
വൈഭവ് ഉച്ചകോടി ഒക്ടോബര് രണ്ടിനു പ്രധാനമന്ത്രി ഉദ്ഘാടനം ചെയ്യും
വൈഷ്വിക് ഭാരതീയ വൈജ്ഞാനിക്  ഒക്ടോബര് രണ്ടിനു വൈകിട്ട് ആറരയ്ക്ക് വിഡിയോ കോണ്ഫറന്സിലൂടെ പ്രധാനമന്ത്രി ശ്രീ. നരേന്ദ്ര മോദി ഉദ്ഘാടനം ചെയ്യും.
വിദേശത്തും രാജ്യത്തിനകത്തുമുള്ള ഇന്ത്യന് ഗവേഷകരുടെയും അക്കാദമിക വിദഗ്ധരുടെയും ആഗോള വെര്ച്വല് ഉച്ചകോടിയായ വൈഭവ് 2020 ഒക്ടോബര് രണ്ടു മുതല് 31 വരെയാണു നടക്കുക. രാജ്യത്തും പുറത്തുമായുള്ള അക്കാദമിക സ്ഥാപനങ്ങളിലെയും ഗവേഷണ സ്ഥാപനങ്ങളിലെയും ഇന്ത്യന് വംശജരായ പ്രശസ്തരെ ഒരുമിച്ചുകൊണ്ടുവരികയും ആഗോള വികസനത്തിനായി അക്കാദമിക, ശാസ്ത്രസാങ്കേതിക അടിത്തറ ശക്തിപ്പെടുത്തുന്നതിന് യോജിച്ച പ്രവര്ത്തനത്തിനുള്ള പദ്ധതിയെക്കുറിച്ചു ചര്ച്ച നടത്തുകയും ചെയ്യാന് ഉദ്ദേശിച്ചുള്ളതാണ് ഉച്ചകോടി.
ഉദ്ഘാടനത്തെ തുടര്ന്ന് ഓണ്ലൈന് ചര്ച്ചകള് നടക്കും. ഒരു മാസം നീണ്ടുനില്ക്കുന്ന വെബിനാറുകളിലൂടെയും വിഡിയോ കോണ്ഫറന്സുകളിലൂടെയും ഇന്ത്യയിലും വിദേശത്തുമുള്ള വിദഗ്ധര് തമ്മിലുള്ള വിവിധ തലങ്ങളിലുള്ള ഇടപെടല് ഈ പദ്ധതിയിലൂടെ നടക്കും. 55 രാജ്യങ്ങളില്നിന്നായി ഇന്ത്യന് വംശജരായതും വിദേശത്തു കഴിയുന്നതുമായ 3000 അക്കാദമിക വിദഗ്ധരും ശാസ്ത്രജ്ഞരും ഒപ്പം രാജ്യത്തിനകത്തുള്ള 10,000 അക്കാദമിക വിദഗ്ധരും ശാസ്ത്രജ്ഞരും ഉച്ചകോടിയുടെ ഭാഗമാകും. ഇരുന്നൂറോളം അക്കാദമിക സ്ഥാപനങ്ങളും കേന്ദ്ര ഗവണ്മെന്റിന്റെ മുഖ്യ ശാസ്ത്ര ഉപദേഷ്ടാവിന്റെ നേതൃത്വത്തില് ശാസ്ത്ര സാങ്കേതിക വകുപ്പുകളും ചേര്ന്നാണ് ഒക്ടോബറില് ഈ ഉച്ചകോടി സംഘടിപ്പിക്കുന്നത്.
40 രാജ്യങ്ങളില്നിന്നുള്ള 1500ലേറെ പാനലിസ്റ്റുകളും 200ലേറെ മുന്നിര ഇന്ത്യന് ഗവേഷണ, അക്കാദമിക സ്ഥാപനങ്ങളും 200 ചര്ച്ചാ സെഷനുകൡലായി 18 മേഖലകളെ കുറിച്ചും 80 വിഷയങ്ങളെ അധികരിച്ചും വെര്ച്വല് ചര്ച്ച നടത്തും. സര്ദാര് പട്ടേല് ജയന്തി ദിനമായ ഒക്ടോബര് 31നാണു സമാപന ചടങ്ങ്.
തൊഴില്, ഉദ്യോഗ മന്ത്രാലയം
ഇപിഎഫ്ഒ ശമ്പള ഡാറ്റ: 2021 ഏപ്രിലിൽ 12.76 ലക്ഷം വരിക്കാരെ  ചേർത്തു
2021 ജൂൺ 20 ന് പ്രസിദ്ധീകരിച്ച ഇപിഎഫ്ഒയുടെ താൽക്കാലിക ശമ്പള ഡാറ്റ പ്രകാരം, 2021 ഏപ്രിലിൽ 12.76 ലക്ഷം നെറ്റ് വരിക്കാരെ ഇപിഎഫ്ഒ ചേർത്തിട്ടുണ്ടെന്ന് വ്യക്തമാക്കുന്നു. കോവിഡ്-19 മഹാമാരിയുടെ രണ്ടാം തരംഗത്തിനിടയിലും, 2021 ഏപ്രിലിൽ, തൊട്ടു മുൻപിലെ മാസത്തെ അപേക്ഷിച്ച് നെറ്റ് വരിക്കാരുടെ എണ്ണത്തിൽ 13.73% വർദ്ധന രേഖപ്പെടുത്തി. 2021 മാർച്ചിനെ അപേക്ഷിച്ച് 2021 ഏപ്രിൽ മാസത്തിൽ പദ്ധതിയിൽ നിന്നും ഒഴിവായവരുടെ എണ്ണം 87,821 ഉം, വീണ്ടും ചേർന്ന വരിക്കാരുടെ എണ്ണം 92,864 ആയും വർദ്ധിച്ചു.
ഈ മാസത്തിൽ ചേർത്ത 12.76 ലക്ഷം നെറ്റ് വരിക്കാരിൽ, 6.89 ലക്ഷം പുതിയ അംഗങ്ങൾ ആദ്യമായി ഇപിഎഫ്ഒയുടെ സാമൂഹിക സുരക്ഷാ പരിരക്ഷയിൽ ഉൾപ്പെട്ടു. ഏകദേശം 5.86 ലക്ഷം നെറ്റ് വരിക്കാർ ആദ്യം പദ്ധതിയിൽനിന്ന് ഒഴിവാകുകയും ഇപിഎഫ്ഒയുടെ പരിധിയിൽ വരുന്ന സ്ഥാപനങ്ങളിൽ ജോലി മാറ്റിക്കൊണ്ട് വീണ്ടും ചേരുകയും ചെയ്തു. അത്തരം വരിക്കാർ അന്തിമ സെറ്റിൽമെന്റ് തിരഞ്ഞെടുക്കുന്നതിനു പകരം ഫണ്ട് കൈമാറ്റം വഴി അംഗത്വം നിലനിർത്തുകയാണ് ചെയ്തത്.
പ്രായത്തിന്റെ അടിസ്ഥാനത്തിൽ താരതമ്യം ചെയ്യുമ്പോൾ, 2021 ഏപ്രിൽ മാസത്തിൽ, 22-25 വയസ്സ് പ്രായ വിഭാഗത്തിൽപ്പെട്ടവർ, 3.27 ലക്ഷം കൂട്ടിച്ചേർക്കലുകളോടെ, ഏറ്റവും കൂടുതൽ നെറ്റ് എൻറോൾമെൻറുകൾ രജിസ്റ്റർ ചെയ്തിട്ടുണ്ടെന്ന് വ്യക്തമാകുന്നു. തൊട്ടുപിന്നാലെ, 29-35 വയസ്സ് പ്രായ വിഭാഗത്തിൽപ്പെട്ട ഏകദേശം 2.72 ലക്ഷം നെറ്റ് വരിക്കാർ അംഗത്വം നേടി.
ലിംഗാധിഷ്ഠിത വിശകലനം സൂചിപ്പിക്കുന്നത്, സ്ത്രീകളുടെ അംഗത്വ വിഹിതം ഈ മാസത്തിൽ കൂട്ടിച്ചേർക്കപ്പെട്ട മൊത്തം നെറ്റ് വരിക്കാരുടെ ഏകദേശം 22% ആണ്. മാസംതോറുമുള്ള വിശകലനത്തിൽ, നെറ്റ് വരിക്കാരുടെ എണ്ണത്തിൽ സ്ത്രീകളുടെ എണ്ണം വർദ്ധിക്കുന്ന പ്രവണത പ്രകടമാണ്. 2021 മാർച്ചിലെ അംഗത്വം, 2.42 ലക്ഷം ആയിരുന്നത്, 2021 ഏപ്രിൽ ആയപ്പോൾ 2.81 ലക്ഷം അംഗത്വമായി വർദ്ധിച്ചു.
ജീവനക്കാരുടെ വിവരങ്ങൾ പുതുക്കുന്നത് തുടർച്ചയായ പ്രക്രിയയായതിനാൽ ശമ്പള ഡാറ്റ താൽക്കാലികമാണ്.
(Visitor Counter : 135
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
ഗവണ്മെന്റ് വായ്പ തിരിച്ചടയ്ക്കാന് കൊച്ചി തുറമുഖ അതോറിറ്റിക്കു മൂന്നുവര്ഷത്തെ മൊറട്ടോറിയം അനുവദിക്കുന്നതിനു കേന്ദ്രമന്ത്രിസഭയുടെ അംഗീകാരം
ഗവണ്മെന്റ് വായ്പാകുടിശ്ശിക തിരിച്ചടയ്ക്കാന് കൊച്ചി തുറമുഖ അതോറിറ്റിക്കു  മൂന്നുവര്ഷത്തെ  മൊറട്ടോറിയം അനുവദിക്കുന്നതിനു പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന സാമ്പത്തിക കാര്യ മന്ത്രിസഭാസമിതി അംഗീകാരം നല്കി. കോവിഡ്-19 മഹാമാരിയുമായി ബന്ധപ്പെട്ട സാമ്പത്തിക പ്രതിസന്ധി മറികടക്കാന് 446.83 കോടി രൂപയാണു ഗവണ്മെന്റ് വായ്പ നല്കിയിരുന്നത്.
2018-19 മുതല് 10 തവണകളായാണു തുക തിരിച്ചടയ്ക്കേണ്ടിയിരുന്നത്. എന്നാല്, കൊച്ചി തുറമുഖ അതോറിറ്റിക്ക് 2018-19, 2019-20 വര്ഷങ്ങളിലെ തവണകള് മാത്രമേ അടക്കാന് കഴിഞ്ഞിരുന്നുള്ളൂ. 2020-21 മുതല്, കോവിഡ് -19 മഹാമാരി ഗതാഗതത്തെ മോശമായി ബാധിച്ചു. ഇതു പണമൊഴുക്കിനെയും പ്രതികൂലമായി ബാധിച്ചു. തല്ഫലമായി, 2020-21, 2021-22 വര്ഷങ്ങളിലെ തവണകള് അടയ്ക്കാന് കൊച്ചി തുറമുഖത്തിനു കഴിഞ്ഞിരുന്നില്ല.
കൊച്ചി തുറമുഖം 2021 നവംബറിലാണു മേജര് പോര്ട്ട് അതോറിറ്റി ആക്റ്റ് 2021നു കീഴില് കൊണ്ടുവന്നത്. കൊച്ചി തുറമുഖം എടുത്ത ഗവണ്മെന്റ് ലോണുകളുടെ പിഴപ്പലിശ എഴുതിത്തള്ളാനുള്ള നിര്ദേശത്തിന് 24.08.2016ലെ സാമ്പത്തിക കാര്യ മന്ത്രിസഭാ സമിതി  അംഗീകാരം നല്കിയിരുന്നു. 1936-37 മുതല് 1994-95 വരെയുള്ള കാലയളവില് വിവിധ അടിസ്ഥാന സൗകര്യ വികസന പ്രവര്ത്തനങ്ങള്ക്കായാണു വായ്പ അനുവദിച്ചത്.
-ND-
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 173.86 കോടി പിന്നിട്ടു
കഴിഞ്ഞ 24 മണിക്കൂറിൽ 41.54 ലക്ഷത്തിലധികം  ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 173.86 കോടി  കടന്നു. 1,95,98,966 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 82,988 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,18,43,446 ആയി. ദേശീയ രോഗമുക്തി നിരക്ക് 97.94%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 30,615 പേർക്കാണ്. നിലവിൽ രാജ്യത്ത് ചികിത്സയിലുള്ളത് 3,70,240 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.87% ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 12,51,677 പരിശോധനകൾ നടത്തി. ആകെ 75.42 കോടിയിൽ അധികം  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 3.32 ശതമാനമാണ്. പ്രതിദിന രോഗസ്ഥിരീകരണ നിരക്ക് 2.45 ശതമാനമാണ്.
ഭവന, നഗരദാരിദ്ര ലഘൂകരണ മന്ത്രാലയം
കേരളം ഉൾപ്പെടെ 13 സംസ്ഥാനങ്ങളിൽ മെട്രോ റെയിൽ/റീജിയണൽ റാപിഡ് ട്രാൻസിറ്റ് സിസ്റ്റം പ്രവർത്തനക്ഷമമാണ്.
ന്യൂ ഡൽഹി :04 ,ആഗസ്ത്, 2021
നഗര ഗതാഗതം ഒരു സംസ്ഥാന വിഷയമാണ്. അതിനാൽ, മെട്രോ റെയിൽ പദ്ധതികൾ ഉൾപ്പെടെയുള്ള നഗര ഗതാഗതത്തിനു വേണ്ട അടിസ്ഥാന സൗകര്യങ്ങൾക്കു തുടക്കമിടുന്നതിനും , വികസിപ്പിക്കുന്നതിനും ധനസഹായം നൽകുന്നതിനും അതാത് സംസ്ഥാന സർക്കാരുകൾക്കാണ് ഉത്തരവാദിത്തമുള്ളത് . നഗരങ്ങളിലോ നഗരസമുച്ചയങ്ങളിലോ ഉള്ള മെട്രോ റെയിൽ നിർദ്ദേശങ്ങൾക്കായുള്ള സാമ്പത്തിക സഹായം, നിലവിലുള്ള പോളിസി, നിർദ്ദേശത്തിന്റെ സാധ്യത, വിഭവങ്ങളുടെ ലഭ്യത എന്നിവയുടെ അടിസ്ഥാനത്തിൽ, ബന്ധപ്പെട്ട സംസ്ഥാന സർക്കാരുകൾ ഉന്നയിക്കുമ്പോൾ കേന്ദ്ര സർക്കാർ പരിഗണിക്കുന്നു. നിലവിൽ, കേരളമുൾപ്പെടെ 13 സംസ്ഥാനങ്ങളിൽ മെട്രോ റെയിൽ/റീജിയണൽ റാപിഡ് ട്രാൻസിറ്റ് സിസ്റ്റം  പ്രവർത്തിക്കുകയോ , അതിനുള്ള പ്രവർത്തനങ്ങൾ തുടരുകയോ ചെയ്യുന്നുണ്ട് .
കേന്ദ്ര നഗരകാര്യ സഹമന്ത്രി ശ്രീ കൗശൽ കിഷോർ ഇന്ന് രാജ്യസഭയിൽ രേഖാമൂലം അറിയിച്ചതാണീ വിവരങ്ങൾ.
IE
(Visitor Counter : 96
പ്രധാനമന്ത്രിയുടെ ഓഫീസ്
അഹമ്മദാബാദിൽ ബോർഡർ-ഗവാസ്കർ ട്രോഫി ടെസ്റ്റ് മത്സരത്തിന് പ്രധാനമന്ത്രിയും ഓസ്ട്രേലിയൻ പ്രധാനമന്ത്രിയും സാക്ഷികളായി
ഇന്ത്യയിലും ഓസ്ട്രേലിയയിലും ക്രിക്കറ്റ് പൊതുവായൊരു അഭിനിവേശം: പ്രധാനമന്ത്രി
ഗുജറാത്തിലെ അഹമ്മദാബാദിലുള്ള നരേന്ദ്ര മോദി സ്റ്റേഡിയത്തിൽ നടന്ന നാലാമത് ബോർഡർ-ഗവാസ്കർ ട്രോഫി ക്രിക്കറ്റ് ടെസ്റ്റ് മത്സരത്തിന് പ്രധാനമന്ത്രി ശ്രീ നരേന്ദ്ര മോദിയും ഓസ്ട്രേലിയൻ പ്രധാനമന്ത്രി ശ്രീ ആന്റണി അൽബനീസും സാക്ഷ്യം വഹിച്ചു.
ഓസ്ട്രേലിയൻ പ്രധാനമന്ത്രി ആന്റണി അൽബനീസിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു.
“ക്രിക്കറ്റ്, ഇന്ത്യയിലും ഓസ്ട്രേലിയയിലും ഒരു പൊതു അഭിനിവേശം! ഇന്ത്യ-ഓസ്ട്രേലിയ ടെസ്റ്റ് മത്സരത്തിന്റെ ഭാഗങ്ങൾ വീക്ഷിക്കാൻ എന്റെ നല്ല സുഹൃത്തായ പ്രധാനമന്ത്രി ആന്റണി അൽബനീസിനൊപ്പം അഹമ്മദാബാദിൽ എത്തിയതിൽ സന്തോഷമുണ്ട്. ഇതൊരു ആവേശകരമായ കളിയാ യിരിക്കുമെന്ന് എനിക്ക് ഉറപ്പുണ്ട്!"
Cricket, a common passion in India and Australia! Glad to be in Ahmedabad with my good friend, PM @AlboMP to witness parts of the India-Australia Test Match. I am sure it will be an exciting game! 🇮🇳 🇦🇺 https://t.co/XvwU0XCbJf pic.twitter.com/JwJecwUkHi
— Narendra Modi  March 9, 2023
അഹമ്മദാബാദിൽ നിന്നുള്ള ടെസ്റ്റ് മത്സരത്തിന്റെ ദൃശ്യങ്ങൾ പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു :
“അഹമ്മദാബാദിൽ നിന്നുള്ള ചില കാഴ്ചകൾ. ഇത് മുഴുവൻ ക്രിക്കറ്റാണ്! "
Some more glimpses from Ahmedabad. It is cricket all over! 🏏 pic.twitter.com/K8YCx0Iaz7
— Narendra Modi  March 9, 2023
അവിടെയെത്തിയ പ്രധാനമന്ത്രിയെയും ഓസ്ട്രേലിയൻ പ്രധാനമന്ത്രി ആന്റണി അൽബാനീസിനെയും യഥാക്രമം ഇന്ത്യൻ ക്രിക്കറ്റ് കൺട്രോൾ ബോർഡ് സെക്രട്ടറി ശ്രീ ജയ് ഷായും , ബിസിസിഐ പ്രസിഡന്റ് ശ്രീ റോജർ ബിന്നിയും ആദരിച്ചു. ഗായിക കുമാരി ഫാൽഗുയി ഷായുടെ യൂണിറ്റി ഓഫ് സിംഫണി എന്ന സാംസ്കാരിക പ്രകടനത്തിനും പ്രധാനമന്ത്രിയും ഓസ്ട്രേലിയൻ പ്രധാനമന്ത്രിയും സാക്ഷ്യം വഹിച്ചു.
പ്രധാനമന്ത്രി ടെസ്റ്റ് ക്യാപ്പ് ടീം ഇന്ത്യയുടെ ക്യാപ്റ്റൻ രോഹിത് ശർമ്മയ്ക്ക് കൈമാറിയപ്പോൾ ഓസ്ട്രേലിയൻ പ്രധാനമന്ത്രി ഓസ്ട്രേലിയൻ ക്യാപ്റ്റൻ സ്റ്റീവ് സ്മിത്തിന് ടെസ്റ്റ് ക്യാപ്പ് കൈമാറി. ഇതിനെത്തുടർന്ന് പ്രധാനമന്ത്രിയും ഓസ്ട്രേലിയൻ പ്രധാനമന്ത്രിയും സ്റ്റേഡിയത്തിലെ വൻ ജനക്കൂട്ടത്തിന് മുമ്പാകെ
ഗോൾഫ് കാർട്ടിൽ ഗാർഡ് ഓഫ് ഓണർ സ്വീകരിച്ചു .
ഇരു ടീമുകളുടെയും ക്യാപ്റ്റൻമാരും ടോസിനായി പിച്ചിലേക്ക് ഇറങ്ങിയപ്പോൾ പ്രധാനമന്ത്രിയും ഓസ്ട്രേലിയൻ പ്രധാനമന്ത്രിയും ഫ്രണ്ട്ഷിപ്പ് ഹാൾ ഓഫ് ഫെയിം നടന്നു വീക്ഷിച്ചു. മുൻ ഇന്ത്യൻ ടീം കോച്ചും കളിക്കാരനുമായ രവി ശാസ്ത്രി ഇരു രാജ്യങ്ങളിലെയും പ്രധാനമന്ത്രിമാർക്കും ഇന്ത്യയും ഓസ്ട്രേലിയയും തമ്മിലുള്ള സമ്പന്നമായ ക്രിക്കറ്റ് ചരിത്രം വിശദീകരിച്ചു.
ഇതിന് പിന്നാലെയാണ് രണ്ട് ടീം ക്യാപ്റ്റൻമാരും ഇരു രാജ്യങ്ങളിലെയും പ്രധാനമന്ത്രിമാർക്കൊപ്പം കളിക്കളത്തിലെത്തിയത്. രണ്ട് ക്യാപ്റ്റൻമാരും ടീമിനെ അതത് പ്രധാനമന്ത്രിമാർക്ക് പരിചയപ്പെടുത്തി, തുടർന്ന് ഇന്ത്യയുടെയും ഓസ്ട്രേലിയയുടെയും ദേശീയ ഗാനം ആലപിച്ചു. പ്രധാനമന്ത്രിയും ഓസ്ട്രേലിയൻ പ്രധാനമന്ത്രിയും രണ്ട് ക്രിക്കറ്റ് ഭീമന്മാർ തമ്മിലുള്ള ടെസ്റ്റ് മത്സരം കാണാൻ പ്രസിഡന്റിന്റെ ബോക്സിലേക്ക് നീങ്ങി.
തൊഴില്, ഉദ്യോഗ മന്ത്രാലയം
നോഡല് ഓഫീസര്മാരെ നിയമിച്ച് രാജ്യത്തെ തൊഴിലാളികളുടെ പരാതികള് പരിഹരിക്കാനുള്ള ഏകോപിത പരിശ്രമങ്ങള് നടത്തണം : കേന്ദ്ര തൊഴില് വകുപ്പു സഹമന്ത്രി ശ്രീ ഗംഗ്വാര്
തിരുവനന്തപുരം, ഏപ്രില് 18, 2020
നോഡല് ഓഫീസര്മാരെ നിയമിച്ച് രാജ്യത്തെ തൊഴിലാളികളുടെ പരാതികള് പരിഹരിക്കാനുള്ള ഏകോപിത പരിശ്രമങ്ങള് നടത്തണം എന്ന് സംസ്ഥാനങ്ങളോടും കേന്ദ്രഭരണ പ്രദേശങ്ങളോടും കേന്ദ്ര തൊഴില് വകുപ്പു സഹമന്ത്രി ശ്രീ ഗംഗ്വാര്.
(കോവിഡ്- 19 മഹാമാരിയെ നിയന്ത്രണ വിധേയമാക്കുന്നതിനായി പ്രഖ്യാപിക്കപ്പെട്ട ലോക്ഡൗണിന്റെ പശ്ചാത്തലത്തില് രാജ്യത്തെ തൊഴിലാളികളുടെ പ്രശ്നങ്ങള് പരിഹരിക്കുന്നതിന് കേന്ദ്ര ഗവണ്മെന്റ് സ്ഥാപിച്ചിട്ടുള്ള കണ്ട്രോള് റൂമുകളുമായി പ്രവര്ത്തനങ്ങള് ഏകോപിപ്പിക്കുന്നതിനായി തൊഴില് വകുപ്പില് നിന്ന് നോഡല് ഓഫീസര്മാരെ നിയമിക്കണമെന്ന് കേന്ദ്ര തൊഴില് വകുപ്പു സഹമന്ത്രി ശ്രീ സന്തോഷ് ഗംഗ്വാര് സംസ്ഥാനങ്ങളോടും കേന്ദ്ര ഭരണ പ്രദേശങ്ങളോടും അഭ്യര്ത്ഥിച്ചു. സംസ്ഥാനങ്ങളുടെയും വിവിധ കേന്ദ്രഭരണ പ്രദേശങ്ങളുടെയും തൊഴില് വകുപ്പു മന്ത്രിമാര്ക്ക് അയച്ച കത്തില് തൊഴില് വകുപ്പിലെ ഉദ്യോഗസ്ഥര് ഈ 20 കണ്ട്രോള് റൂമുകളെ കുറിച്ചും മനസിലാക്കണം എന്ന് അദ്ദേഹം വ്യക്തമാക്കി.
ഇന്ത്യയുടെ ചീഫ് ലേബര് കമ്മിഷണറുടെ കീഴില് കേന്ദ്ര തൊഴില് മന്ത്രാലയം ഈയിടെ 20 കണ്ട്രോള് റൂമുകള് തുറന്നിട്ടുണ്ട്.കോവിഡ് 19 ന്റെ പശ്ചാത്തലത്തില് രാജ്യത്തെ തൊഴിലാളികളുടെ പ്രശ്നങ്ങള് പരിഹരിക്കുന്നതിനാണ് ഇത്. നിലവില് കണ്ട്രോള് റൂമുകള് പ്രവര്ത്തിക്കുന്നത് വേതനവുമായി ബന്ധപ്പെട്ട പരാതികള് പരിഹരിക്കുന്നതിനും കുടിയേറ്റ തൊഴിലാളികളുടെ പ്രശ്നങ്ങള് പരിഹരിക്കുന്നതിനുമാണ്.
കഴിഞ്ഞ ഏതാനും ദിവസങ്ങള് മുതല് ഇന്നലെ വരെ 20 കണ്ട്രോള് റൂമുകളിലായി 2100 പരാതികള് ലഭിച്ചു. ഇതില് 1400 പരാതികള് വിവിധ സംസ്ഥാന, കേന്ദ്രഭരണ പ്രദേശങ്ങളുമായി ബന്ധപ്പെട്ടവയായിരുന്നു. അതുപോലെ തൊഴില് ഒരു സംസ്ഥാന വിഷയം ആയതിനാല് വിവിധ സംസ്ഥാന കേന്ദ്രഭരണ പ്രദേശങ്ങളുമായി പ്രവര്ത്തനങ്ങള് ഏകോപിപ്പിച്ചാല് മാത്രമെ പരാതികള് പരിഹരിക്കാന് സാധിക്കൂ. 20 കണ്ട്രോള് റൂമുകളുടെയും പട്ടികയും കേന്ദ്രഗവണ്മെന്റ് നിയോഗിച്ചിരിക്കുന്ന ഉദ്യോഗസ്ഥരുടെയും പട്ടിക മന്ത്രി സംസ്ഥാനങ്ങള്ക്ക് അയച്ചു കൊടുത്തിട്ടുമുണ്ട്.
പ്രധാനമന്ത്രിയുടെ ഓഫീസ്
സൗരാഷ്ട്ര പട്ടേല് സാംസ്ക്കാരിക സമാജത്തിന്റെ അന്താരാഷ്ട്ര കണ്വെന്ഷനെ പ്രധാനമന്ത്രി വീഡിയോ കോണ്ഫറന്സിലൂടെ അഭിസംബോധന ചെയ്തു
പ്രധാനമന്ത്രി ശ്രീ. നരേന്ദ്ര മോദി ഇന്ന് സൗരാഷ്ട്ര പട്ടേല് സാംസ്ക്കാരിക സമാജത്തിന്റെ എട്ടാമത്അന്താരാഷ്ട്ര കണ്വെന്ഷനെവീഡിയോ കോണ്ഫറന്സിലൂടെ അഭിസംബോധന ചെയ്തു. അമേരിക്കയിലെ കാലിഫോര്ണിയയിലാണ് ഈ വര്ഷം അന്താരാഷ്ട്ര കണ്വെന്ഷന് നടക്കുന്നത്.
പ്രവാസി ഇന്ത്യാക്കാരുടെ പ്രത്യേകിച്ച് സൗരാഷ്ട്ര പട്ടേല് സമൂഹത്തിന്റെ ശ്രമങ്ങളെ പ്രകീര്ത്തിച്ചു കൊണ്ട് പ്രവാസി ഇന്ത്യാക്കാര് എപ്പോഴും ഇന്ത്യയെ അഭിമാനഭരിതമാക്കിയിട്ടുണ്ടെന്ന് പ്രധാനമന്ത്രി പറഞ്ഞു. അവരുടെ ശ്രമങ്ങളാണ് ഇന്ത്യന് പാസ്പോര്ട്ട് എല്ലായിടത്തും ബഹുമാനിക്കപ്പെടുന്നതെന്ന് ഉറപ്പുവരുത്തിയതെന്ന് അദ്ദേഹം കൂട്ടിച്ചേര്ത്തു.
ഗവണ്മെന്റിന്റെ ശുചിത്വ ഭാരതം പോലെയുള്ള വിവിധ പദ്ധതികളാണ് രാജ്യത്ത് വിനോദസഞ്ചാരം ഉത്തേജിപ്പിച്ചതെന്ന് പ്രധാനമന്ത്രി പറഞ്ഞു. ഒരോ വര്ഷവും കുറഞ്ഞത് അഞ്ച് വിദേശ കുടുംബങ്ങളെയെങ്കിലും ഭാരത ദര്ശനത്തിനായി ഇന്ത്യയിലേയ്ക്ക് വരാന് പ്രേരിപ്പിക്കണമെന്ന് അദ്ദേഹം പ്രവാസി ഇന്ത്യാക്കാരോട് അഭ്യര്ത്ഥിച്ചു. ഇന്ത്യയുടെ വിനോദ സഞ്ചാരവികസനത്തിന് വലിയ തോതില് ഊര്ജ്ജം പകരുന്ന ഏക ഭാരതം, ശ്രേഷ്ട ഭരതം യാഥാര്ത്ഥ്യമാക്കുന്നതിന് ഒരു പുതിയ പന്ഥാവ് ഒരുക്കാന് ഇതിലൂടെ കഴിയുമെന്ന് പ്രധാനമന്ത്രി പറഞ്ഞു. മഹാത്മാ ഗാന്ധിയുടെ സ്വപ്നമായിരുന്ന ശുചിത്വ ഭാരതത്തിന്റെ വിജയത്തിലേയ്ക്ക് പ്രവാസി ഇന്ത്യാക്കാര്ക്ക് എന്ത് ചെയ്യാന് കഴിയുമെന്നതിനെ കുറിച്ചും അദ്ദേഹം സംസാരിച്ചു.
മഹാത്മാ ഗന്ധിയുടെ 150-ാം ജന്മ വാര്ഷിക ആഘോഷത്തിന് ഒക്ടോബര് രണ്ടിന് തുടക്കം കുറിക്കുമെന്ന് പ്രധാനമന്ത്രി പറഞ്ഞു. ഇന്ത്യയുടെ ഉരുക്ക് മനുഷ്യനായ സര്ദാര് വല്ലഭ് ഭായ് പട്ടേലിന്റെ പേരില് നര്മ്മദാ നദീ തീരത്ത് നിര്മ്മിക്കുന്ന അതി ബൃഹത്തായ ഏകതാ പ്രതിമ 2018 ഒക്ടോബര് 31 ഓടെ പൂര്ത്തിയാകുമെന്ന് അദ്ദേഹം കൂട്ടിച്ചേര്ത്തു. നിര്മ്മാണം പൂര്ത്തിയാകുമ്പോള് ലോകത്തിലെ ഏറ്റവും വലിയ പ്രതിമയായിരിക്കും ഇത്.
ലോകത്തെ പ്രകാശമാനമായ ഒരു നക്ഷത്രമായിട്ടാണ് ഇന്ത്യ ഇന്ന് കാണപ്പെടുന്നതെന്ന് ശ്രീ. നരേന്ദ്ര മോദി പറഞ്ഞു. അതിവേഗ സാമ്പത്തിക വളര്ച്ചയും, സത്യസന്ധവും സുതാര്യവുമായ ഭരണ നിര്വ്വഹണവുമായിട്ടാണ് ഇന്ത്യ ഇന്ന് ബന്ധപ്പെട്ടിരിക്കുന്നത്. ജി.എസ്.റ്റി പോലുള്ള സംരംഭങ്ങളും അഴിമതിക്കെതിരെയുള്ള ശക്തമായ നടപടികളും സത്യസന്ധമായി ബിസിനസ്സ് ചെയ്യുന്നതില് ജനങ്ങളെ സഹായിച്ചു. ഈ മുന്കൈകളുടെ ഫലമായി കഴിഞ്ഞ നാല് വര്ഷത്തിനിടെ 'ബിസിനസ്സ് ചെയ്യല് സുഗമമാക്കല്' പട്ടികയില് 42 -ാം സ്ഥാനത്തേയ്ക്ക് കുതിച്ച് കയറാനായി, അദ്ദേഹം കൂട്ടിച്ചേര്ത്തു.
ഒരു നവ ഇന്ത്യ സൃഷ്ടിക്കാനുള്ള സ്വപ്നം യാഥാര്ത്ഥ്യമാക്കുന്നതിലേയ്ക്ക് പ്രവര്ത്തിക്കാനും പ്രധാനമന്ത്രി എന്.ആര്.ഐ. സമൂഹത്തെ ആഹ്വാനം ചെയ്തു.
(ND/MRD